Eroii nu poartă întotdeauna pelerină: unii sunt jandarmi negociatori. Ce presupune o astfel de ocupație.
Jandarmul Mădălin Ruţă negociază cu oamenii care vor să se sinucidă. În cei 12 ani de experienţă, Mădălin nu a avut niciun eşec şi toate negocierile s-au încheiat cu vieţi salvate. "Cu soţia, încerc. Dar dacă este şi ea olteancă, mai greu", spune Mădălin.
Mădălin Ruţă este un jandarm din Capitală care are în spate 12 ani de experienţă de teren şi multe negocieri cu cei care vor să se sinucidă.El spune că are şi "şcoala vieţii" şi niciodată nu s-a inspirat din filmele americane.Mădălin pleacă la misiune cu premisa că trebuie să convigă omul să nu comită acest gest. Şi îi iese: toate negocierile lui s-au încheiat cu vieţi salvate."Cel mai important este să-i câştigi încrederea şi să te transpui în pielea lui. Să-i înţelegi trăirile, nemulţumirile şi să-l faci să înţeleagă că suicidul nu este o soluţie", spune Mădălin Ruță, jandarm negociator."Emoţie există de fiecare dată, dar noi, prin negociere şi dialog, trebuie să reducem emoţiile şi să creştem treptat gradul de raţiune. Acasă, nu. Odată ieşit pe poarta unităţii sunt alt om", explică Mădălin."Cu soţia, încerc. Dar dacă este şi ea olteancă, mai greu. Câteodată îmi iese, câteodată nu-mi iese", glumește Mădălin Ruță."Cât ai fi de bun, poţi, într-un moment să declanşezi acel declic şi omul să-şi ia viaţa chiar în faţa ta şi atunci ai compromis toată misiunea. Sau să spui o vorbă anapoda şi să deranjezi acea persoană, după ce că se află în depresie", adaugă jandarmul negociator.